PRESSEMEDELELSE

20-04-2021

# Verdens første Volvo Smart Connect gravemaskine**– Udstyret med automatiske hurtigskiftsystem og tiltrotator**

**I begyndelsen af 2021 meddelte Volvo CE, at de havde udviklet løsningen Volvo Smart Connect. En ny fabriksmulighed, der tillader Engcon tiltrotatorer at tilkoble direkte til maskinen for både styring og integration med Volvos maskinstyringssystem Volvo Dig Assist. Samtidig meddelte Engcon, at deres styresystem DC2 er tilpasset denne nye mulighed med tilvalget eML, engcon Machine Link. På den måde bliver det en slags plug & play løsning til Engcons tiltrotator- og DC2 styresystem. De første, der får dette fra Volvos modeller, er de opdaterede EC250E og EC300E.**

Det går hurtigt, og den svenske Volvo forhandler Swecon har nu monteret en tiltrotator på verdens første Smart Connect maskine, en EC250 E bestilt af Tingsholmens Entreprenad. Gravemaskinen blev udstyret med Engcons sikre og automatiske hurtigskiftsystem EC-Oil og en EC226 tiltrotator med EC-Oil.

– Vi har fem gravemaskiner i virksomheden, heraf fire med Engcon. Den femte maskine, der er udstyret med et andet tiltrotatormærke, skal nu udskiftes med den nye EC250 med Engcon, siger Elias Svensson, medejer af Tingsholmens Entreprenad.

Elias fortæller, at han og hans fætter John Svensson, som også er virksomhedens medejer, kun har haft gode erfaringer med Engcon, så valget var nemt, da der skulle vælges tiltrotator til den nye 250.

– Jeg mener, at Engcon er tiltrotatorernes Rolls Royce i betragtning af, hvor pålidelige de er. Vi har prøvet andre mærker, men det har ikke fungeret så godt, så derfor udskifter vi den maskine, der ikke har Engcon.

Elias’ nye EC250E blev udstyret på Swecons udstyrsværksted i Jönköping, og han var til stede, da maskinen rullede ud af værkstedet.

– Maskinen ser fantastisk godt ud, siger Elias, når han står og kigger på det færdige resultat. En skinnende ny Volvo EC250E fuldt udstyret med Engcons automatiske hurtigskift, tiltrotator, maskinstyring fra Leica Geosystems, centralsmøring osv.

Nu venter der et stort job i svenske Habo, hvor den nye 250’er skal bruges til anlægsarbejde samt vand og kloakering.

– Det er altid sjovt med en ny maskine, og denne gang bliver det ekstra sjovt at stikke skovlen i jorden, siger Elias Svensson.

**Kontakt:**
Sten Strömgren, engcon Group | +46 [0]70 529 96 32

engcon er verdens førende producent af tiltrotatorer (håndledsfunktion til gravemaskiner) og tilhørende redskaber, og udstyr som øger gravemaskiners fleksibilitet, præcision og sikkerhed. Med viden, engagement og et højt serviceniveau skaber vi succes for vores kunder.

engcon er en større koncern bestående af moderselskabet engcon Holding AB med hovedsæde i Strömsund i Sverige, og også salgsfirmaer på respektive markeder: Sverige, Norge, Finland, Danmark, Frankrig, Benelux, Nordamerika (USA og Canada), Storbritannien Tyskland, Korea og Australien. engcon-gruppen omsatte i 2019 for ca. 1350 mio. SEK med ca. 300 medarbejdere. engcon blev grundlagt i 1990. [www.engcon.com](http://www.engcon.com/)